Genealogical Society of SA, West Gauteng Branch: MAANDVERGADERING: 29 NOVEMBER 2008
Datum: Saterdag, 29 November 2008Tyd: 14:00 tot 16:00Plek: NG Kerk, Ontdekkerskruin, Phillipslaan, Ontdekkers, Roodepoort(padkaart onder)Die aard van die byeenkoms sal 'n uitstalling wees met die klem op die boeke en pamflette in ons biblioteek. Dit sal lede die geleentheid bied om te sien wat ons het sodat hulle dit beter kan benut.Toegang: R5,00 vir verversings.ALMAL IS WELKOM. KLIK OP DIE KAART OM DIT VERGROOT(BRON: Mail and Guardian Online) Graderingskok sal rand skerp laat daal | Netwerk24
Graderingskok sal rand skerp laat daal
Deur Nellie Brand-Jonker 02 Desember 2016 10:20
Die rand het Vrydag effens versterk. Dit het meer te doen met die dollar se verswakking.
Die rand gaan drasties verswak indien die internasionale graderingsagentskap S&P Vrydagaand ’n graderingskok vir Suid-Afrika gee.
John Cairns, valutastrateeg van RMB, meen afhangende van die besluit kan die rand Maandagoggend op R13,50 of R14,50 open.
Die swakker rand sal volg indien S&P Suid-Afrika afgradeer.
Die dollar het Vrydagoggend verswak en dit het die rand teen die dollar laat versterk.
Cairns meen teen middagete kan die rand teen R14 verhandel.
Die rand het rondom die sluitingsvlak van Donderdag bly huiwer – en was Vrydagoggend effens sterker met 2c of 0,2% op R14,07.
S&P se graderingsbesluit word Vrydagaand ná die marksluiting bekend gemaak, en die impak op die rand word dus in ná-uurse verhandeling oorsee verwag.
Cairns sê RMB verwag nie S&P gaan Suid-Afrika afgradeer nie.
“Daar gaan (egter) aggressiewe reaksie wees as ’n afgradering kom,” sê hy.
Cairns sê die enigste groot risiko Vrydag vir die rand is die werksyfers uit Amerika omdat dit uitgereik word wanneer Johannesburgse valutahandelaars nog werk.
’n Sterker as verwagte syfer kan die rand benadeel.
Hoewel die syfers belangrik is, kan dit minder van ’n impak hê omdat die mark reeds die moontlikheid van ’n verhoging in die Amerikaanse rentekoers in Desember ingeprys het.
Daar is ook senuagtigheid oor die Italiaanse referendum wat Sondag plaasvind.
Die Italiaanse referendum het die kleinste risiko van die drie nuusgebeure.
“Ons is nie bekommerd oor die uitslag van die referendum nie, maar of dit gaan lei tot ’n sneeubaleffek en tot die ineenstorting van die eurogebied.”
Hy sê die referendum se uitslag kan ’n impak van 10c tot 15c op die rand-dollar-wisselkoers hê.
Bloomberg berig die “Trump-lopie” van die dollar begin stoom verloor weens nuwe kommer onder beleggers oor die vooruitsig vir Amerika en oor stabiliteit in Europa.
Bloomberg se dollarindeks kan dalk vir die eerste keer sedert die Amerikaanse verkiesing ’n daling vir die week toon.
Meer oor: Rmb | John Cairns | Gradering | Rand | Valuta | Dollar
Rand, JSE het geen kafeïen
Dollar en Zuma gee rand slae
Zuma bly en die rand gly